
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Predlog za uvrstitev novega projekta 1912-26-0019 »Prenova sistema za sprejem klicev v sili na št.112« v veljavni Načrt razvojnih programov 2026 – 2029 pri proračunskem uporabniku 1912 Uprava RS za zaščito in reševanje, MORS – predlog za obravnavo

	1. Predlog sklepov vlade:

	Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25-ZF) in petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 - ZJF-K) je Vlada Republike Slovenije na … seji dne … sprejela naslednji

SKLEP

V veljavni Načrt razvojnih programov 2026 - 2029 se, skladno s podatki iz priložene tabele, uvrsti nov projekt:

· 1912-26-0019 »Prenova sistema za sprejem klicev v sili na št.112«.


	                                                                                mag. Janja Garvas
                                                                                      GENERALNA SEKRETARKA



Priloge:
- Tabela – Obrazec 3




Prejmejo:
· Ministrstvo za obrambo,
· Ministrstvo za finance.




	2. Osebe, odgovorne za strokovno pripravo in usklajenost gradiva:

	mag. Tomaž Mlinarič, v. d. generalnega sekretarja na Ministrstvu za obrambo.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Projekt Ministrstva za obrambo, proračunskega uporabnika Uprave RS za zaščito in reševanje, z nazivom »Prenova sistema za sprejem klicev v sili na št.112« uvrščamo na obravnavo na Vlado RS zaradi uvrstitve v veljavni Načrt razvojnih programov za obdobje 2026 - 2029. Izhodiščna vrednost projekta znaša 840.860,84 EUR z DDV. Sredstva bodo zagotovljena v okviru finančnega načrta Ministrstva za obrambo, proračunskega uporabnika Uprava RS za zaščito in reševanje.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
Za izvajanje projekta bodo sredstva Ministrstva za obrambo zagotovljena v okviru finančnega načrta Uprave RS za zaščito in reševanje (PU 1912), in sicer za leto 2026 s prerazporeditvijo iz:
· projekta 1912-26-0012 - Nakup intervencijskih vozil CZ, PP 5844 – Državne rezerve in oprema enot za zaščito in reševanje,
· ukrepa 1912-25-0002 - Vzdrževanje IKT VNDN 2025 -2029, PP 153178 - Informacijsko komunikacijski sistem varstva pred naravnimi in drugimi nesrečami in 
· ukrepa 1912-26-0006 - Sredstva za delovanje sistema VNDN, PP 5887 Sredstva za operativno delovanje. 
Za leto 2027 bodo sredstva zagotovljena iz evidenčnega projekta 1912-21-0010 – Odpornost na nesreče SLO-SERCID, PP 153178 – Informacijsko komunikacijski sistem varstva pred naravnimi in drugimi nesrečami.



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	PU 1912 - URSZR
	1912-26-0019
»Prenova sistema za sprejem klicev v sili na št.112«
	153178
»Informacijsko komunikacijski sistem varstva pred naravnimi in drugimi nesrečami«
	0,00
	0,00

	
	
	
	
	

	SKUPAJ
	0,00
	0,00

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	PU 1912 - URSZR
	1912-26-0012
»Nakup intervencijskih vozil CZ«
	5844
»Državne rezerve in oprema enot za zaščito in reševanje«
	77.700,00
	0,00

	PU 1912 - URSZR
	1912-25-0002
»Vzdrževanje IKT VNDN 2025 -2029«
	153178
»Informacijsko komunikacijski sistem varstva pred naravnimi in drugimi nesrečami«
	138.156,00
	0,00

	PU 1912 - URSZR
	1912-26-0006
»Sredstva za delovanje sistema VNDN«
	PP 5887 »Sredstva za operativno delovanje«
	200.000,00
	0,00

	PU 1912 - URSZR
	1912-21-0010
»Odpornost na nesreče SLO-SERCID«
	153178
»Informacijsko komunikacijski sistem varstva pred naravnimi in drugimi nesrečami«
	0,00
	425.004,84

	
	
	
	
	

	SKUPAJ
	415.856,00
	425.004,84

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade.

	

	
                                    Dr. Vida Čadonič Špelič
                                        državna sekretarka 




Poslano:
· naslovniku, 
· SGS,
· URSZR.












OBRAZLOŽITEV:

Ministrstvo za obrambo predlaga uvrstitev projekta v veljavni Načrt razvojnih programov 2026 – 2029 pri proračunskemu uporabniku 1912 – Uprava RS za zaščito in reševanje, Ministrstva za obrambo. O uvrstitvi projekta v veljavni Načrt razvojnih programov v skladu s petim odstavkom 31. člena Zakona o izvrševanju proračunov Republike Slovenije za leti 2026 in 2027 odloča Vlada Republike Slovenije.

1. 1912-26-0019 – Prenova sistema za sprejem klicev v sili na št.112

Na področju proračunske porabe:  07 – OBRAMBA IN ZAŠČITA
glavni program: 0703 – Varstvo pred naravnimi in drugimi nesrečami
nosilni podprogram: 070302 – Pripravljenost sistema za zaščito, reševanje in pomoč
proračunska postavka: 153178 – Informacijsko komunikacijski sistem varstva pred naravnimi in drugimi nesrečami 

Namen projekta je zamenjava tehnologije, ki bo omogočala cenejše delovanje in boljšo uporabo podatkov. S projektom se bo zagotovil celovit, zanesljiv, varen in dolgoročno vzdržen sistem za sprejem, obdelavo in usmerjanje klicev v sili na številko 112. Cilji projekta so prehod iz tehnološko zastarele ISDN infrastrukture na sodobno paketno komutirano tehnologijo z uporabo protokola SIP, ki bo z uvedbo dvonivojske obravnave klicev, izboljšano razporeditvijo obremenitev, visoko razpoložljivostjo in skladnostjo z zakonodajo bistveno zmanjšal število neodgovorjenih klicev, skrajšal odzivne čase ter omogočil nadaljnji razvoj storitev klicev v sili nove generacije v korist varnosti prebivalcev in učinkovitega delovanja sistema zaščite in reševanja. Omogočen bo tudi dodaten razvoj "3rd party" aplikacijam in tako bo storitev ob klicu na 112 dvignjena še na višji nivo storitve. Z zamenjavo tehnologije se bodo znižali fiksni stroški, ki nastajajo z vzdrževanjem lastnih telefonskih central in tudi stroški investicijskega vzdrževanja.

Dosedanja tehnologija za sprejem komunikacije v sili na številki 112, ISDN je tehnološko zastarela in so jo telekomunikacijski operaterji že opustili in zamenjali s paketno komutirano tehnologijo. Telefonske centrale v centrih za obveščanje, ki so bile nabavljene leta 2008 so tehnološko zastarele in iztrošene. Prav tako proizvajalec telefonskih central ne zagotavlja več rezervnih delov. Po opravljeni analizi trga, ki je vključevala testiranje, zbiranje podatkov o izkušnjah pri prehodu na paketno komutirano tehnologijo v državah članicah EU, analizi pridobljenih informativnih ponudb ter pregledu možnih tehničnih rešitev, je bila sprejeta odločitev in izbrana najbolj optimalna tehnična in cenovno ugodna rešitev. 

Zagotavljanje sprejema komunikacije v sili na številki 112 z uporabo paketno komutirane tehnologije bo omogočila:
· večjo varnost v državi z novimi in izboljšanimi storitvami komunikacije v sili na številki 112; 
· vzpostavitev novih storitev komunikacije v sili, predvsem za gluhe in naglušne; 
· zanesljivejši sprejem komunikacije v sili na številki 112, tudi v primeru izpada posameznih centrov za obveščanje in povečanega števila klicev; 
· enakomerno obremenitev operaterjev v centrih za obveščanje z možnostjo prelivanja klicev na številki 112 v sosednje centre; 
· boljšo uporabniško izkušnjo klicočih; 
· lažji in hitrejši prenos podatkov v zvezi s klici na številko 112 službam za zaščito reševanje in pomoč; 
· izboljšanje možnosti sprejema lokacije klicočega; 
· zamenjavo iztrošene opreme in posledično znižanje stroškov vzdrževanja; 
· zmanjšanje posrednih in neposrednih stroškov.

Ocenjena izhodiščna vrednost projekta 1912-26-0019 »Prenova sistema za sprejem klicev v sili na št.112« znaša 840.860,84 EUR z DDV. Sredstva bo zagotavljalo Ministrstvo za obrambo, v okviru proračunskega uporabnika 1912 – Uprava Republike Slovenije za zaščito in reševanje (PU 1912). Zaključek projekta je načrtovan do konca leta 2027.

                                                                                                      MINISTRSTVO ZA OBRAMBO

